**לארס רידל** (בגרמנית: **Lars Riedelg**; נולד ב-28 ביוני 1967) הוא אתלט עבר גרמני. הוא אלוף אולימפי (אטלנטה 1996), חמש פעמים אלוף עולם מהן ארבע פעמים ברציפות (טוקיו 1991, שטוטגרט 1993, גטבורג 1995, אתונה 1997 ואדמונטון 2001) ואלוף אירופה (בודפשט 1998) בזריקת דיסקוס. שיאו האישי בזריקת דיסקוס - 71.50 מטר, מהווה את התוצאה השישית בטיבה בכל הזמנים.

ביוגרפיה
--------

רידל נולד בצוויקאו שבסקסוניה וגדל בעיירה הסמוכה בתורם.

באליפות אירופה באתלטיקה שנערכה בספליט, באותה העת יוגוסלביה בשנת 1990 סיים רידל במקום 15 בתוצאה של 59.28 מטר.

לאחר התמוטטותה של מזרח גרמניה בשנת 1990 פסקו אימוניו הסדירים של רידל להתקיים. אך למרות זאת החל להתאמן במהרה בהדרכתו של קרלהיינץ שטיינמץ במיינץ.

### אלוף עולם

באליפות העולם באתלטיקה שנערכה בטוקיו, יפן בשנת 1991 זכה רידל במדליית זהב בזריקת דיסקוס בתוצאה של 66.20 מטר, לפני אריק דה ברוין מהולנד (65.82 מטר) ואטילה הורבט מהונגריה (65.32 מטר).

באולימפיאדת ברצלונה (1992) סיים רידל רק במקום 14 בזריקת דיסקוס בתוצאה חלשה עבורו של 59.98 מטר ולא הצליח לעלות לשלב הגמר.

באליפות העולם באתלטיקה שנערכה בשטוטגרט, גרמניה בשנת 1993 זכה רידל בפעם השנייה ברציפות במדליית זהב בזריקת דיסקוס בתוצאה של 67.72 מטר, לפני דמיטרי שבצ'נקו מרוסיה (66.90 מטר) ובן ארצו יורגן שולט (66.12 מטר).

באליפות אירופה באתלטיקה שנערכה בהלסינקי, בפינלנד בשנת 1994 סיים רידל במקום 11. הוא לא התייצב לתחרות בשלב הגמר. בשלב המוקדמות הוא קבע תוצאה של 58.66 מטר.

באליפות העולם באתלטיקה שנערכה בגטבורג, שוודיה בשנת 1995 זכה רידל בפעם השלישית ברציפות במדליית זהב בזריקת דיסקוס בשיא אליפות חדש של 68.76 מטר, לפני ולדימיר דוברובצ'יק (65.98 מטר) וואסילי קפטיוך (65.88 מטר) שניהם מבלארוס.

### אלוף אולימפי

באולימפיאדת אטלנטה (1996) זכה רידל במדליית זהב בזריקת דיסקוס בתוצאה של 69.40 מטר, לפני ולדימיר דוברובצ'יק (66.60 מטר) וואסילי קפטיוך (65.80 מטר). שבועיים לאחר מכן, בתחרות שנערכה ב-14 באוגוסט בציריך, שווייץ הוא קבע שיא אישי של 71.06 מטר.

בתחרות שנערכה בוויסבאדן ב-3 במאי 1997 קבע רידל בזריקת דיסקוס שיא אישי חדש של 71.50 מטר. שלושה חודשים לאחר מכן, באליפות העולם באתלטיקה שנערכה באתונה, יוון באוגוסט הוא זכה בפעם הרביעית ברציפות במדליית זהב בתוצאה של 68.54 מטר, לפני וירגיליוס אלקנה מליטא (66.70 מטר) ויורגן שולט (66.14 מטר).

### אלוף אירופה

באליפות אירופה שנערכה בבודפשט, הונגריה בשנת 1998 זכה רידל במדליית זהב בזריקת דיסקוס בתוצאה של 67.07 מטר

באליפות העולם באתלטיקה שנערכה בסביליה, ספרד בשנת 1999 זכה רידל במדליית ארד בזריקת דיסקוס בתוצאה של 68.09 מטר, אחרי אנתוני וושינגטון מארצות הברית שקבע שיא תחרות חדש של 69.08 מטר ויורגן שולט (68.18 מטר) ולא הצליח לזכות בפעם החמישית ברציפות.

באולימפיאדת סידני (2000) זכה רידל במדליית כסף בזריקת דיסקוס בתוצאה של 68.50 מטר, אחרי וירגיליוס אלקנה (69.30 מטר) ולפני פרנץ קרוגר מדרום אפריקה (68.19 מטר) ולא הצליח להגן על תוארו.

באליפות העולם באתלטיקה שנערכה באדמונטון, קנדה בשנת 2001 זכה רידל בפעם החמישית במדליית זהב בזריקת דיסקוס בתוצאה של 69.72 מטר, לפני וירגיליוס אלקנה (69.40 מטר) ובן ארצו מיכאל מלנבק (67.61 מטר).

באליפות העולם באתלטיקה שנערכה בפריז, צרפת בשנת 2003 סיים רידל במקום רביעי בזריקת דיסקוס בתוצאה של 66.28 מטר ולא הצליח להגן על תוארו.

באולימפיאדת אתונה (2004) סיים רידל במקום שביעי בזריקת דיסקוס בתוצאה של 62.80 מטר.

באליפות העולם באתלטיקה שנערכה בהלסינקי, פינלנד בשנת 2005 סיים רידל במקום תשיעי בזריקת דיסקוס בתוצאה של 63.05 מטר

באליפות אירופה באתלטיקה שנערכה בגטבורג בשנת 2006 סיים רידל במקום שמיני בזריקת דיסקוס בתוצאה של 64.11 מטר.

תארים והישגים
-------------

* אלוף אולימפי (1996), סגן אלוף אולימפי (2000)
* 5 פעמים אלוף עולם (1991, 1993, 1995, 1997 ו-2001)
* אלוף אירופה (1998)
* 10 פעמים אלוף גרמניה

שיאים אישיים
------------

* הדיפת כדור ברזל: 15.93 מטר (1991)
* זריקת דיסקוס: 71.50 מטר (1997)
* הטלת כידון: 61.14 מטר (1993)
* קרב עשר: 6087 נקודות (1993)

קישורים חיצוניים
----------------

ויקישיתוף מדיה וקבצים בנושא **לארס רידל** בוויקישיתוף

* לארס רידל, באתר olympedia.org
* לארס רידל, באתר התאחדות האתלטיקה הבין-לאומית
* לארס רידל, באתר Track and Field (גברים)

|  אלופים אולימפיים - זריקת דיסקוס (גברים) |
| --- |
| 

|  |
| --- |
| (1896): רוברט גארט ארצות הבריתארצות הברית • 
(1900): רודולף באוואר הונגריההונגריה • 
(1904): מרטין שרידן ארצות הבריתארצות הברית •
(1906): מרטין שרידן ארצות הבריתארצות הברית •
(1908): מרטין שרידן ארצות הבריתארצות הברית •
(1912): ארמס טאיפלה פינלנדפינלנד • 
(1920): אלמר ניקלנדר פינלנדפינלנד •
(1924): באד האוזר ארצות הבריתארצות הברית • 
(1928): באד האוזר ארצות הבריתארצות הברית • 
(1932): ג'ון אנדרסון ארצות הבריתארצות הברית • 
(1936): קן קרפנטר ארצות הבריתארצות הברית •
(1948): אדולפו קונסוליני איטליהאיטליה •
(1952): סים אינס ארצות הבריתארצות הברית •
(1956): אל ארטר ארצות הבריתארצות הברית • 
(1960): אל ארטר ארצות הבריתארצות הברית •
(1964): אל ארטר ארצות הבריתארצות הברית •
(1968): אל ארטר ארצות הבריתארצות הברית • 
(1972): לודוויק דאנייק צ'כוסלובקיהצ'כוסלובקיה • 
(1976): לודוויק דאנייק צ'כוסלובקיהצ'כוסלובקיה • 
(1980): ויקטור ראשופקין ברית המועצותברית המועצות • 
(1984): רולף דנברג מערב גרמניהמערב גרמניה • 
(1988): יורגן שולט מזרח גרמניהמזרח גרמניה •
(1992): רומאס אוברטאס ליטאליטא • 
(1996): לארס רידל גרמניהגרמניה • 
(2000): וירגיליוס אלקנה ליטאליטא • 
(2004): וירגיליוס אלקנה ליטאליטא • 
(2008): גרד קנטר אסטוניהאסטוניה •
(2012): רוברט הרטינג גרמניהגרמניה •
(2016): כריסטוף הרטינג גרמניהגרמניה •
(2020): דניאל סטול שוודיהשוודיה |

 |


| אלופי עולם באתלטיקה – זריקת דיסקוס (גברים) |
| --- |
| 

|  |  |
| --- | --- |
| 1983: אימרה בוגר צ'כוסלובקיהצ'כוסלובקיה • 1987: יורגן שולט מזרח גרמניהמזרח גרמניה • 1991: לארס רידל גרמניהגרמניה • 1993: לארס רידל גרמניהגרמניה • 1995: לארס רידל גרמניהגרמניה • 1997: לארס רידל גרמניהגרמניה • 1999: אנתוני וושינגטון ארצות הבריתארצות הברית • 2001: לארס רידל גרמניהגרמניה • 2003: וירגיליוס אלקנה ליטאליטא • 2005: וירגיליוס אלקנה ליטאליטא • 2007: גרד קנטר אסטוניהאסטוניה • 2009: רוברט הרטינג גרמניהגרמניה • 2011: רוברט הרטינג גרמניהגרמניה • 2013: רוברט הרטינג גרמניהגרמניה • 2015: פיוטר מלכובסקי פוליןפולין • 2017: אנדריוס גודזיוס ליטאליטא • 2019: דניאל סטול שוודיהשוודיה • 2022: כריסטיאן צ'ה סלובניהסלובניה |  |

 |


|  |  |
| --- | --- |
| בקרת זהויות עריכת הנתון בוויקינתונים | 
* GND: 135789966
* World Athletics: 4173
* ISNI: 0000 0000 5671 541X
* SUDOC: 165836784
* VIAF: 80248478
* WorldCat: viaf-80248478

 |